Miestne zastupiteľstvo Mestskej časti Bratislava - Dúbravka

U z n e s e n i a

č.   157 -  181

z   9. zasadnutia   Miestneho zastupiteľstva Mestskej časti Bratislava – Dúbravka

zo  dňa  19. februára  2008

Miestne zastupiteľstvo Mestskej časti Bratislava - Dúbravka prerokovalo dňa 19.2. 2008 na svojom 9.  zasadnutí  tieto body programu :

1.	 Informácia o plnení uznesení miestneho zastupiteľstva
       2.	  Situačná správa o činnosti okrskovej stanice Mestskej polície a Obvodného odd. 
	  PZ Dúbravka
3.	  Návrh 1. úpravy rozpočtu mestskej časti na rok 2008
4.    Návrh dodatku č. 25 k Zmluve o nájme tepelno-energetických zariadení a rozvodov tepla, č. 121/1994,v mestskej časti Bratislava  - Dúbravka
5.	Návrh na rekonštrukciu stanice tepla pri ZŠ Beňovského
       6.	  Zásady tvorby všeobecne záväzných nariadení v mestskej časti Bratislava- Dúbravka
 7.	  Návrh VZN  o dodržiavaní čistoty a poriadku na území mestskej časti 
	  Bratislava – Dúbravka
 8.    Návrh VZN o pravidlách času predaja v obchode a času prevádzky služieb na území mestskej časti
 9.	  Návrh  na  zriadenie opatrovateľskej služby poskytovanej Miestnym úradom 
	  mestskej časti Bratislava - Dúbravka
     10.	  Vyhodnotenie zimnej údržby za mesiac november a december 2007
     11.    Návrh zadania Urbanistickej štúdie „Obytná zóna IBV pod ihriskom, Dúbravka“
     12.	 Urbanistická štúdia „Obytná zóna pod horným vodojemom, Dúbravka“
     13.	 Informácia o činnosti útvaru kontroly
     14.	 Informácia  o plnení uznesenia Miestneho zastupiteľstva č. 51 b) zo 14.3.1996
     15.	 Návrh na schválenie prevodov vlastníctva bytov a spoluvlastníckych podielov na      
             zastavaných pozemkoch
     16.	 Návrh na schválenie dlhodobého nájmu pozemku žiadateľovi Marekovi Dinušovi  
             lokalita Veľká Lúka  
     17.	 Návrh na predaj pozemku o výmere 2 806 m2  žiadateľovi GEFAMIN s. r. o. na              
             výstavbu polyfunkčného objektu v lokalite Pod záhradami
     18.	 Návrh na odpustenie dlhu – úrokov z omeškania v sume 111 696,- Sk
     19.	 Informácia o plnení uznesenia MZ č. 143/2007 (sanácia nájomnej zmluvy manželov
	 Čížovcov, Tavarikova osada)
     20.	 Návrh na útlmový prevádzkový režim materských škôl v mestskej časti od 1. 9.2008
21.	 Návrh na zriadenie komisie na ochranu verejného záujmu pri výkone funkcií 
        verejných funkcionárov 
22.	 Návrh plánu zasadnutí miestneho zastupiteľstva na I. polrok 2008
23.	 Poslnecké dni – pripomienky, sťažnosti a námety
24.	 Interpelácie
     25.   Rôzne

Miestne zastupiteľstvo zvolilo :                                                                                     

navrhovateľov uznesení  poslancov:   Eva Jandošová  a Ing. Ján Augustín  

overovateľov uznesení   poslancov   :  PhDr. Matilda Križanová  a RNDr. Martin Zaťovič   

a prijala tieto uznesenia :

k bodu č. 1 : Informácia o plnení uznesení MZ

Uznesenie  MZ  č. 157/2008

Miestne zastupiteľstvo 
berie na vedomie 
Informáciu o plnení uznesení 6.,7. a 8. zasadnutia miestneho zastupiteľstva

k bodu č. 2 : Situačná správa o činnosti okrskovej stanice  Mestskej  polície a Obvodného oddelenia Policajného zboru Bratislava- Dúbravka

                                         Uznesenie MZ  č. 158 /2007
Miestne zastupiteľstvo
A. berie na vedomie
situačnú správu o činnosti okrskovej stanice MsP Bratislava  Dúbravka za mesiac december 2007, január 2008 a  Obvodného oddelenia Policajného zboru Bratislava - Dúbravka

B. ukladá 
Prednostke MiU zabezpečiť na  zasadnutie miestneho zastupiteľstva konaného v apríli 2008 Koncepciu postupu riešenia krízových lokalít statickej dopravy .

k bodu č. 3 : Návrh 1. úpravy rozpočtu mestskej časti na rok 2008

Uznesenie  MZ  č. 159/2008

Miestne zastupiteľstvo
schvaľuje
1. úpravu rozpočtu na rok 2008

Príjmy celkom –    zvýšenie o 11 390 tis. Sk t.j. z 225 537 tis. Sk na 236 927 tis. Sk		
Výdavky celkom – zvýšenie o 11 390 tis. Sk t.j. z 225 537 tis. Sk na 236 927 tis. Sk
	
1. úprava rozpočtu na rok 2008 je nasledovná:

A. Úprava bežných príjmov – zvýšenie o 20 000 tis. Sk, z toho:
-	rozpočtová položka 111 003 Daň z príjmov fyzických osôb -  zvýšenie o 20 000 tis. Sk 

B. Úprava bežných výdavkov – celkové zvýšenie o 15 000 tis. Sk, z toho:
-	rozpočtová položka 610 Mzdy - zníženie o 280 tis. Sk
-	rozpočtová položka 620 Poistné do poisťovní - zníženie o 96 tis. Sk
-	rozpočtová položka 633 Materiál - zvýšenie o 1 800 tis. Sk
-	rozpočtová položka 635 Rutinná a štandardná údržba - zvýšenie o 7 300 tis. Sk
-	rozpočtová položka 637 Služby - zvýšenie o 4 815 tis. Sk
-	rozpočtová položka 640 Bežné transfery - zvýšenie o 1 461 tis. Sk
C. Úprava kapitálových výdavkov – celkové zvýšenie o 5 000 tis. Sk, z toho:
- rekonštrukcia kotolne + projektová dokumentácia  na ZŠ Nejedlého - zvýšenie o 5 000 tis. Sk
- nákup komponentov na detské ihriská /presun z rezervy kapitálových výdavkov/ - zvýšenie o 600 tis. Sk
- nákup osobného motorového vozidla /presun z rezervy kapitálových výdavkov/ - zvýšenie o 500 tis. Sk
- zníženie rezervy kapitálových výdavkov o 1 100 tis. Sk

D. Úprava príjmov /prevod/ a výdavkov z cestného fondu - zníženie o 5 600 tis. Sk, z toho:
- zimná údržba - zníženie o 5 500 tis. Sk			
- spomalovacie prahy - zníženie o 100 tis. Sk    

E. Úprava príjmov /prevod/ a výdavkov z rezervného fondu MÚ - zníženie o 3 400 tis. Sk, z toho:
- za služby Dúbravskej televízie	- zníženie o 3 000 tis. Sk
- nákup výpočtovej techniky - zníženie o 400 tis. Sk

F. Úprava príjmov /prevod/ a výdavkov z rezervného fondu MŠ - zvýšenie o 350 tis. Sk, z toho:
- nákup stojného vybavenia pre ŠJ MŠ - zvýšenie o 350 tis. Sk 

G. Úprava príjmov /prevod/ a výdavkov z rezervného fondu ZŠ - zvýšenie o 40 tis. Sk, z toho:
- nákup umývačky riadu - zvýšenie o 40 tis. Sk

H. Úpravu záväzných ukazovateľov na rok 2008

k bodu č. 4 : Návrh dodatku č. 25 k Zmluve o nájme tepelno – energetických zariadení  
a rozvodov tepla , č. 121/1994, v mestskej časti  Bratislava – Dúbravka

Uznesenie  MZ  č. 160/2008

Miestne zastupiteľstvo
A. berie na vedomie 
Materiál : „Návrh dodatku č. 25 k  Zmluve o nájme tepelno – energetických zariadení a rozvodov tepla č.121/1994, v mestskej časti. Bratislava – Dúbravka“.

B. odporúča 

1.Starostovi mestskej časti Bratislava –Dúbravka, podpísať  
Dodatok č. 25 k  Zmluve o nájme tepelno – energetických zariadení a rozvodov tepla č.121/1994, v mestskej časti. Bratislava – Dúbravka, uzatvorený s firmou Dalkia a.s.

2. odbornej komisii prerokovať v termíne  do júna 2008, možnosť vypracovania  novej zmluvy  s fi. Dalkia a.s. tak, aby v nej boli zahrnuté všetky dodatky k  súčasne  platnej zmluve. 

k bodu č. 5 : Návrh na rekonštrukciu odovzdávajúcej stanice tepla pri ZŠ Beňovského

Uznesenie MZ č. 161/2008

Miestne zastupiteľstvo
A/ berie na vedomie
Materiál „Návrh na rekonštrukciu odovzdávajúcej stanice tepla pri ZŠ Beňovského“ bez pripomienok

B/ odporúča
Ing. Jánovi Sandtnerovi, starostovi m.č. Bratislava – Dúbravka

1.	pokračovať v rokovaniach vo veci rekonštrukcie odovzdávajúcej stanice tepla ZŠ Beňovského s dodávateľom a investorom rekonštrukcie firmou Bratislavská teplárenská akciová spoločnosť podľa variantu č. 1 :

Rekonštrukcia OST – ZŠ –Beńovského  zabezpečená dodávateľsky a z finančných prostriedkov Bratislavskej teplárenskej akciovej spoločnosti.

       2.  Prerokovať riešenie rekonštrukcie OST – ZŠ – Be , na úrovni BSK.

k bodu č. 6 : Zásady tvorby všeobecne záväzných nariadení v mestskej časti Bratislava- Dúbravka
Uznesenie  MZ  č. 162/2008

Miestne zastupiteľstvo
schvaľuje
Zásady tvorby všeobecne záväzných nariadení Mestskej časti Bratislava – Dúbravka.

k bodu č. 7 : Návrh Všeobecného záväzného nariadenia v mestskej časti Bratislava – Dúbravka o dodržiavaní čistoty a poriadku v mestskej časti Bratislava – Dúbravka.

Uznesenie  MZ  č. 163/2008

Miestne zastupiteľstvo
schvaľuje
Všeobecné záväzné nariadenie v mestskej časti Bratislava – Dúbravka o dodržiavaní čistoty a poriadku v mestskej časti Bratislava – Dúbravka.

k bodu č. 8 : Návrh VZN o pravidlách času predaja v obchode a času prevádzky služieb na území mestskej časti

Uznesenie  MZ  č. 164/2008

Miestne zastupiteľstvo 
schvaľuje
Všeobecne záväzné nariadenie o  o pravidlách času predaja v obchode a času prevádzky služieb na území mestskej časti. 

k bodu č. 9 : Návrh  na zriadenie opatrovateľskej služby poskytovanej Miestnym úradom v Mestskej časti Bratislava - Dúbravka

Uznesenie  MZ  č. 165/2008

Miestne zastupiteľstvo
1. berie na vedomie 
  ukončenie zmluvného vzťahu o zabezpečení poskytovania a finančného zabezpečenia     
  Opatrovateľskej služby v Mestskej časti Bratislava – Dúbravka s neziskovou organizáciou
  Vitálny  život  n.o. Jakubovo nám. 6, 811 09  Bratislava s platnosťou do 31.3 2008 
2. schvaľuje
a/  Zriadenie opatrovateľskej služby poskytovanej Miestnym úradom  Bratislava- Dúbravka  od 1.4.2008
b)  Zmenu v Organizačnom poriadku Miestneho úradu  Mestskej časti Bratislava – Dúbravka          v čl. 19:
- doplnenie  v oddelení  100 - sociálnych vecí  a zdravotníctva,  v referáte 102-  pre   služby  sociálnej pomoci, zariadenia  sociálnych služieb činnosti pre výkon opatrovateľskej služby 

c)  Vytvorenie  pracovného miesta koordinátora opatrovateľskej služby a cca 20 opatrovateliek v Organizačnej štruktúre Miestneho úradu, odd.100- sociálnych vecí a zdravotníctva.

3. ukladá prednostke MiÚ
a/  zabezpečiť prevzatie preberacej a odovzdávacej agendy o opatrovaných z Vitálneho života
     n.o. Bratislava na Miestny úrad m.č. Bratislava – Dúbravka,
b/  pripraviť technické zabezpečenie prevádzky opatrovateľskej služby,
c/  zabezpečiť nábor pracovných síl – koordinátora a opatrovateliek,
d/  pripraviť podmienky k uzatvoreniu pracovných zmlúv s opatrovateľkami,
e/  spracovať podklady k vypracovaniu dohôd opatrovaných  s opatrovateľkami,
f/  prehodnotiť rozhodnutia o poskytovaní opatrovateľskej služby u opatrovaných,
g/  zabezpečiť subjekt na odber stravy pre opatrovaných,
h/  zvýšiť spoluúčasť opatrovaného na nákladoch za opatrovateľskú službu.

k bodu č. 10 : Vyhodnotenie zimnej údržby za mesiac november a december 2007

Uznesenie  MZ  č 166/2008

Miestne zastupiteľstvo
berie na vedomie
predložené vyhodnotenie zimnej údržby za mesiac november a december 2007

k bodu č.11 : Návrh zadania Urbanistickej štúdie „Obytná zóna IBV pod ihriskom, Dúbravka“
       
Uznesenie  MZ č.167/2008

Miestne zastupiteľstvo
A. schvaľuje
zadanie Urbanistickej štúdie obytnej zóny IBV pod ihriskom, Dúbravka

B. súhlasí
s vyhodnotením pripomienok  a námietok vznesených pri prerokovaní Urbanistickej štúdie zóny IBV pod ihriskom, Dúbravka.

k bodu č. 12 :	Urbanistická štúdia „Obytná zóna pod horným vodojemom, Dúbravka“

Uznesenie  MZ  č. 168/2008

Miestne zastupiteľstvo
A .berie na vedomie
Urbanistickú štúdiu obytnej zóny pod horným vodojemom, Dúbravka

B. súhlasí 
1.  s predloženou Urbanistickou štúdiou obytnej zóny pod horným vodojemom, Dúbravka
2. s vyhodnotením pripomienok a námietok vznesených pri verejnom prerokovávaní
   Urbanistickej štúdie obytnej zóny pod horným vodojemom, Dúbravka
3. s predloženým návrhom zmien a doplnkov Územného plánu hlavného mesta SR 
    Bratislavy     v mestskej časti Bratislava – Dúbravky obytnej zóny pod horným
    vodojemom, Dúbravka

C. ukladá
prednostke Miestneho úradu mestskej časti Bratislava – Dúbravka predložiť čistopis Urbanistickej štúdie obytnej zóny pod horným vodojemom, Dúbravka, vrátane návrhu zmien a doplnkov, Hlavnému mestu SR Bratislave, so žiadosťou o predloženie navrhovaných zmien a doplnkov na rokovanie Mestského zastupiteľstva hlavného mesta SR Bratislavy.

k bodu č. 13 : Informácia o činnosti útvaru kontroly

Uznesenie MZ č. 169/2008

-  k  bodu  I./   Správa   z  kontroly  dodržiavania  zákona  č.  502/2001 Z.z.   

Miestne  zastupiteľstvo
a/   berie  na  vedomie                                                                                  
        Správu   z  kontroly  dodržiavania  zákona  č.  502/2001 Z.z.                                                                                                                  
b/    schvaľuje  opatrenie  na  odstránenie  nedostatkov:
-	Vypracovať  vykonávací  predpis –  pokyn,  príkaz  starostu m.č., ktorý  upraví postup vykonávania  predbežnej  finančnej  kontroly  v  oblastiach,  kde  výkon tejto kontroly absentuje (pravidelné, opakované,  zálohové  platby, platy  a  odmeny  zamestnancov, a iné...)                                                                                           T:  apríl  2008
                                                                                                                    Z: prednostka MiÚ

- k bodu  II./   Správa  z kontroly – „Park Družby“ – výberové konanie, realizácia  

Miestne  zastupiteľstvo
 a/   berie na vedomie                                                                                  
         Správu  z kontroly – „Park Družby“ – výberové konanie, realizácia                                                                                                                -  s  pripomienkami 
b/    schvaľuje  
opatrenia  na  odstránenie  nedostatkov:
       1./ -  MZ   odporúča   starostovi   m.č. –   „vydať   interný    predpis,   upravujúci    postup 
               a    zodpovednosť   pri   organizovaní   verejného   obstarávania   v  zmysle    zákona 
               č. 25/2006  Z.z. na MÚ Bratislava – Dúbravka“                             T: máj/2008 

       2./ - prehodnotiť zaradenie Parku Družby medzi Stavby, zmenu zdokladovať,  preúčtovať
       3./ - zabezpečiť  riadnu  evidenciu  a inventarizáciu  majetku – lavičiek a smetných košov 
              v  hodnote obstarania, t.j. 1.258.782,-Sk                                       T: máj/2008
                                                                                                                    Z: prednostka  MiÚ    

- k bodu  III. / Kontrola  vybavovania  sťažností  za  rok  2007

Miestne  zastupiteľstvo
a/ berie na vedomie    
    Kontrolu vybavovania  sťažností  za  rok  2007
                                                                                                                                                                                                
b/ schvaľuje
  opatrenie  na  odstránenie  nedostatkov: 
   - Zabezpečiť  školenie  zamestnancov  MÚ  na  úseku  dodržiavania  zákona  o  sťažnostiach      
     č. 152/1998 Z.z.                                                                                       T: I. polrok 2008
                                                                                                                      Z: prednostka MiÚ

k bodu č. 14 : Informácia  o plnení uznesenia Miestneho zastupiteľstva č. 51 b) zo 14.3.1996
                                    
Uznesenie  MZ  č. 170/2008

Miestne zastupiteľstvo
berie na vedomie
informáciu o plnení uznesenia Miestneho zastupiteľstva č. 51 b) zo 14.3.1996 o pridelených bytoch od 1.12.2007 do 1.2.2008.

k bodu č. 15 : Návrh na schválenie prevodov vlastníctva bytov a spoluvlastníckych  
podielov na  zastavaných pozemkoch

Uznesenie MZ č. 171/2008

Miestne zastupiteľstvo 
schvaľuje
 prevody vlastníctva obecných bytov a spoluvlastníckych podielov na    
 zastavaných pozemkoch  nasledovným žiadateľom: 

 	Anton Stránsky,            Saratovská 8,		   garsónka 
Iveta Froncová,             Fedákova 18-20, 		   2-izbový byt
Svetozára Kopálová,     Bílíkova 2-8, 		   3-izbový byt
            Kataríne Peruškovej,     Koprivnícka 13, 	               3-izbový byt

k bodu č. 16 : Návrh na schválenie dlhodobého nájmu pozemku žiadateľovi Marekovi Dinušovi  
lokalita Veľká Lúka   

                                          Uznesenie  MZ  č. 172/2008

Miestne zastupiteľstvo 
schvaľuje  
prenájom časti pozemku parc.č. 4089/5 k. ú. Dúbravka o výmere 45 m2  p. Dinušovi na dobu neurčitú za účelom prístupovej cesty k pozemkom parc. č. 4090/2, 4090/3, 4090/4 a  4090/5 k.ú. Dúbravka, ktoré sú vo vlastníctve p. Dinuša, manželov Horváthových, p. Mišíkovej a manželov Kapášových., s podmienkou, že p, Dinuš na vlastné náklady zabezpečí odčleňovací geometrický plán.

k bodu č. 17 : Návrh na predaj pozemku o výmere 2 806 m2  žiadateľovi GEFAMIN s. r. o. na               výstavbu polyfunkčného objektu v lokalite Pod záhradami
                                                            
Uznesenie  MZ  č. 173/2008

Miestne zastupiteľstvo
schvaľuje 
predaj pozemku p.č.882/17, ostatné plochy, 2806 m2, k.ú. Dúbravka, LV č.1381, v lokalite ul. Pod záhradami, žiadateľovi GEFAMIN s.r.o. na výstavbu polyfunkčného objektu do 5 NP, a to minimálne za kúpnu cenu 3521 Sk/m²  v zmysle znaleckého posudku.

k bodu č. 18 : Návrh na odpustenie dlhu – úroku z omeškania v sume 111 696,- Sk

Uznesenie MZ č. 174/2008

Miestne zastupiteľstvo
odpúšťa
dlh, úrok z omeškania, v celkovej sume 111 696,- Sk, Ing. Martinovi Tvrdoňovi, ktorý mu vznikol z oneskorenej úhrady konečnej faktúry z výstavby v dome na Nejedlého č. 57 v Dúbravke.

k bodu č. 19 : Informácia o plnení uznesenia Miestneho zastupiteľstva 143/2007 c/ 1/1., 2. a 3. z 11.12.2007 (sanácia nájomnej zmluvy manželov Čížovcov, Tavarikova kolónia)

Uznesenie MZ č. 175/2008
Miestne zastupiteľstvo
berie na vedomie
Informácia o plnení uznesenia Miestneho zastupiteľstva 143/2007 c/ 1/1., 2. a 3. z 11.12.2007, (sanácia nájomnej zmluvy manželov Čížovcov, Tavarikova kolónia)

K bodu č. 20 : Návrh na  prevádzkový režim materských škôl v mestskej časti Bratislava – Dúbravka od 1. 9.2008

Uznesenie MZ č. 176/2008

Miestne zastupiteľstvo
A.schvaľuje
ďalšie prevádzkovanie materských škôl v zriaďovateľskej kompetencii mestskej časti Bratislava-Dúbravka od 1. 9. 2008 v prevádzkovom režime nasledovne:

1. v školskom roku 2008/2009 prevádzkovať 
     ako kompletné 4-triedne školské zariadenia
      - MŠ Cabanova
      - MŠ Damborského
      - MŠ Pri kríži
      - MŠ Sekurisova
      - MŠ Švantnerova 

2 . v školskom roku 2008/2009 prevádzkovať 
      ako 3 – triedne školské zariadenia
      - MŠ Galbavého
      - MŠ Ožvoldíkova 
      - MŠ Ušiakova 

3. v školskom roku 2008/2009 prevádzkovať ako
     ako 2 (1) – triedne školské zariadenia 
     - MŠ Bazovského
     - MŠ Pekníkova 

    V prípade väčšieho záujmu o prijatie detí do materských škôl doplniť stavy v triedach v poradí: MŠ Pekníkova, MŠ Bazovského.

B. ukladá

Prednostke MiU

 pri nasledovnej úprave rozpočtu pripraviť návrh na vyčlenenie finančných prostriedkov na opravu MŠ Bazovského.

k bodu č. 21 : Návrh na zriadenie komisie na ochranu verejného záujmu pri výkone  
funkcií   verejných  funkcionárov        

 Uznesenie MZ č. 177 /2008

Miestne zastupiteľstvo
  v o l í
 Doc. Ing. Michala Klimika, CSc.
za predsedu
Komisie  na ochranu verejného záujmu pri výkone funkcií verejných funkcionárov 
.

k bodu č. 22 : Návrh plánu zasadnutí miestneho zastupiteľstva na I. polrok 2008

Uznesenie MZ č. 178/2008

Miestne zastupiteľstvo 
berie na vedomie
plán zasadnutí miestneho zastupiteľstva na I. polrok 2008

k bodu č. 23 : Poslanecké dni – sťažnosti, pripomienky a námety občanov

Uznesenie MZ č. 179/2008
Miestne zastupiteľstvo
berie na vedomie
informáciu o vybavení sťažnosti, pripomienky a námety občanov z Poslaneckých dní bez pripomienok

k bodu č. 24 : Interpelácie

Neboli prijaté žiadne uznesenia.

k bodu č. 25 : Rôzne

25/A:     Informácia o operačných projektoch Národného strategického  referenčného rámca  
               v programovom období 2007 - 2013

                                     Uznesenie MZ č. 180/2008
Miestne zastupiteľstvo
A.	berie na vedomie
Informáciu o operačných projektoch Národného strategického  referenčného rámca v   
      programovom období 2007 - 2013

B.	ukladá 
       zástupkyni starostu PhDr. Matilde Križanovej  
        zabezpečiť
           1. prerokovanie  jednotlivých operačných programov v komisiách miestneho zastupiteľstva
          2. predloženie návrhov projektov pre jednotlivé operačné programy komisiami 
              miestneho zastupiteľstva,
                                                                                    priebežne do konca roka 2008

      25/ B :   Zásady odmeňovania poslancov miestneho zastupiteľstva a členov komisií – 
                     neposlancov v mestskej časti  Bratislava-Dúbravka     
                                
                                                      Uznesenie MZ č. 181/2008

Miestne zastupiteľstvo

 A. s ch v a ľ u j e

 Zásady odmeňovania poslancov miestneho zastupiteľstva a členov komisií –  neposlancov v mestskej časti  Bratislava-Dúbravka  okrem prílohy č.1    
                                
B. u k l a d á

Zástupkyni starostu PhDr. Matilde Križanovej

vypracovať finančný prepočet k predloženému návrhu.

Alena Tobiašová                                                                               Ing. Ján Sandtner
     prednostka                                                                                               starosta 

Overovatelia: